
21 Φεβρουάριου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 569 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση υπερωριακής εργασίας υπαλλήλων, 
της Αρχής Καταπολέμησης της Νομιμοποίησης 
Εσόδων από Εγκληματικές Δραστηριότητες και 
Χρηματοδότησης της Τρομοκρατίας και Ελέγχου 
Δηλώσεων Περιουσιακής Κατάστασης, για το 
Α' Εξάμηνο του έτους 2018. 

2 Παροχή εξουσιοδότησης στους Νομικούς Συμ¬ 
βούλους του Κράτους, Παρέδρους και Δικαστι¬ 
κούς Πληρεξουσίους που υπηρετούν στην Κε¬ 
ντρική Υπηρεσία του Νομικού Συμβουλίου του 
Κράτους να υπογράφουν «Με εντολή Προέδρου 
του ΝΣΚ» και μεταβίβαση αρμοδιοτήτων. 

3 Εκχώρηση του δικαιώματος της υπογραφής στον 
Αντιπρόεδρο της Επιτροπής Ερευνών του Πανεπι¬ 
στημίου Θεσσαλίας. 


ΑΠΟΦΑΣΕΙΣ 

Αριθμ. 670 _ (1) 

Έγκριση υπερωριακής εργασίας, υπαλλήλων 
της Αρχής Καταπολέμησης της Νομιμοποίησης 
Εσόδων από Εγκληματικές Δραστηριότητες και 
Χρηματοδότησης της Τρομοκρατίας και Ελέγ¬ 
χου Δηλώσεων Περιουσιακής Κατάστασης, για το 
Α'Εξάμηνο του έτους 2018. 

Η ΠΡΟΕΔΡΟΣ ΤΗΣ ΑΡΧΗΣ ΚΑΤΑΠΟΛΕΜΗΣΗΣ 
ΤΗΣ ΝΟΜΙΜΟΠΟΙΗΣΗΣ ΕΣΟΔΩΝ ΑΠΟ 
ΕΓΚΛΗΜΑΤΙΚΕΣ ΔΡΑΣΤΗΡΙΟΤΗΤΕΣ ΚΑΙ 
ΧΡΗ ΜΑΤΟΔΟΤΗΣΗΣ ΤΗΣ ΤΡΟΜΟΚΡΑΤΙΑΣ 
ΚΑΙ ΕΛΕΓΧΟΥ ΔΗΛΩΣΕΩΝ 
ΠΕΡΙΟΥΣΙΑΚΗΣ ΚΑΤΑΣΤΑΣΗΣ 

Έχοντας υπόψη: 

1) Τις διατάξεις του άρθρου 20 του ν. 4354/2015 
(ΦΕΚ176/Α') περί «αποζημίωσης για εργασία καθ ’ υπέρ¬ 
βαση του υποχρεωτικού ωραρίου». 

2) Τις διατάξεις του άρθρου 7 του ν. 3691/2008, όπως 
τροποποιήθηκε με το ν. 3932/2011 και με το ν. 4389/ 
2016 (ΦΕΚ 94/Α727-5-2016), με τις οποίες συστάθηκε 
η «Αρχή Καταπολέμησης της Νομιμοποίησης Εσόδων 


από Εγκληματικές Δραστηριότητες και Χρηματοδότησης 
τηςΤρομοκρατίας και Ελέγχου Δηλώσεων Περιουσιακής 
Κατάστασης». 

3) Τις διατάξεις του άρθρου 90 του π.δ. 63/2005 «Κυ¬ 
βέρνηση και Κυβερνητικά Όργανα Κωδικοποίηση Νο¬ 
μοθεσίας» (ΦΕΚ 98/Α722-4-2005). 

4) Το άρθρ. 9, περίπτωση 1 στην υπ’ αριθμ. 38868/ 
Β1208/3-8-2009 απόφαση του Υπουργού Οικονομί¬ 
ας και Οικονομικών «Οργανωτική Δομή και Λειτουρ¬ 
γία της Επιτροπής του άρθρου 7 του ν. 3691/2008» 
(ΦΕΚ 1705/Β718-8-2009). 

5) Την αριθμ. 47908 (ΦΕΚ 336/7-7-2017) απόφαση του 
Υπ. Δικαιοσύνης, Διαφάνειας και Ανθρώπινων Δικαιωμά¬ 
των περί διορισμού της Προέδρου της Αρχής Άννα Ζαΐρη 
του Ιωάννη, Αντεισαγγελέα του Αρείου Πάγου. 

6) Τις καθημερινές υπηρεσιακές ανάγκες της Αρχής 
για επείγον έλεγχο στοιχείων ή και συνεργασία με άλλες 
Υπηρεσίες και άλλες Ομόλογες Αρχές της αλλοδαπής 
ακόμα και σε ώρες εκτός κανονικού ωραρίου, λόγω της 
ιδιαιτερότητας της λειτουργίας της. 

7) Τον αυξημένο όγκο εργασίας και των τριών Μονά¬ 
δων της Αρχής ενόψει της αξιολόγησης της χώρας από 
τη ΓΑΤΕ το 2018 και τη συμμετοχή των υπαλλήλων σε 
διάφορες ομάδες εργασίας. 

8) Το γεγονός ότι για τη ν αντιμετώπιση των παραπάνω 
αναγκών επιβάλλεται να απασχολούνται έως 60 υπάλ¬ 
ληλοι ανά μήνα μέχρι την συμπλήρωση (7.200) επτά 
χιλιάδων διακοσίων ωρών συνολικά για το Α' Εξάμηνο 
του έτους 2018. 

9) Τις με αριθμ. υποχρέωσης 406/19-1-2018 (ΑΔΑ: 
62ΠΧΗ-ΜΞΛ) με αριθμό υποχρέωσης 14133/1-2-2018 
απόφαση έγκρισης δέσμευσης πίστωσης. 

10) Το γεγονός ότι, από τις διατάξεις της παρού¬ 
σας απόφασης, προκαλείται δαπάνη σαράντα πέντε 
χιλιάδων ευρώ (45.000,00 €) περίπου σε βάρος του Κρα¬ 
τικού Προϋπολογισμού Οικονομικού έτους 2018, η οποία 
θα καλυφθεί από τις εγγεγραμμένες πιστώσεις Ειδικού 
Φορέα 23/740 και ΚΑΕ 0511 οικονομικού έτους 2018, 
αποφασίζουμε: 

Εγκρίνουμε την καθιέρωση απογευματινής υπερωρι- 
ακής απασχόλησης πέρα από το κανονικό ωράριο εργα¬ 
σίας σε ΕΞΗΝΤΑ (60) υπαλλήλους, μη έχοντες οργανική 
θέση (αποσπασμένους) στην Αρχή Καταπολέμησης Νο¬ 
μιμοποίησης Εσόδων από Εγκληματικές Δραστηριότη¬ 
τες και ΧρηματοδότησηςτηςΤρομοκρατίας και Ελέγχου 

Τεύχος Β'569/21.02.2018 


Δηλώσεων Περιουσιακής Κατάστασης, για το Α' εξάμηνο 
του 2018 και για εκατόν είκοσι (120) ώρες απογευματινής 
εργασίας ανά υπάλληλο σύμφωνα με το άρθρο 20 του 
ν. 4354/2015. 

Η συγκρότηση του συνεργείου υπερωριακής εργασίας 
και ο ορισμός των υπαλλήλων θα πραγματοποιείται με 
απόφαση του Προέδρου της Αρχής, με την οποία θα 
κατανέμονται οι ώρες, ανά μήνα και ανά υπάλληλο, ανά¬ 
λογα με τις υπηρεσιακές ανάγκες και θα βεβαιώνεται η 
πραγματοποίηση αυτών. 

Το ωρομίσθιο της υπερωριακής εργασίας για τους 
υπαλλήλους της παρούσας απόφασης, καθορίζεται σύμ¬ 
φωνα με τις διατάξεις του άρθρου 20 του ν. 4354/2015. 
Ειδικότερα, για τους αποσπασμένους υπαλλήλους σε 
υπηρεσίες του Δημοσίου, από Νομικά Πρόσωπα Δημο¬ 
σίου Δικαίου ή άλλους φορείς, στους υπαλλήλους των 
οποίων δεν έχει εφαρμογή ο ν. 4024/2011, το ωρομίσθιο 
θα υπολογίζεται επί του βαθμού και του μισθολογικού 
κλιμακίου (Μ.Κ.), στο οποίο θα αντιστοιχούντο έτη υπη¬ 
ρεσίας τους και τα τυπικά τους προσόντα, σύμφωνα με 
τις διατάξεις του άρθρου 28 του ιδίου νόμου. 

Η απόφαση αυτή ισχύει από την δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 2018 
Η Πρόεδρος της Αρχής 
ΑΝΝΑ ΖΑΪΡΗ 


Αριθμ. απόφ. 440 (2) 

Παροχή εξουσιοδότησης στους Νομικούς Συμ¬ 
βούλους του Κράτους, Παρέδρους και Δικαστι¬ 
κούς Πληρεξουσίους που υπηρετούν στην Κε¬ 
ντρική Υπηρεσία του Νομικού Συμβουλίου του 
Κράτους να υπογράφουν «Με εντολή Προέδρου 
του ΝΣΚ» και μεταβίβαση αρμοδιοτήτων. 

Ο ΠΡΟΕΔΡΟΣ ΤΟΥ 

ΝΟΜΙΚΟΥ ΣΥΜΒΟΥΛΙΟΥ ΤΟΥ ΚΡΑΤΟΥΣ 

Έχοντας υπόψη: 

1. Τις διατάξεις του άρθρου 8 παρ. 3 περ. α * 1 2 του ν. 3086/ 
2002 (Α' 324), όπως ισχύει. 

2. Την ανάγκη διασφάλισης της εύρυθμης και αποδο¬ 
τικής λειτουργίας της Κεντρικής Υπηρεσίας του Νομικού 
Συμβουλίου του Κράτους, αποφασίζουμε: 

Α. Εξουσιοδοτούμε να υπογράφουν με εντολή μας και 
με τη διατύπωση «Με Εντολή Προέδρου του ΝΣΚ» επί 
των ακολούθων θεμάτων: 

Ι.Τους Νομικούς Συμβούλους του Κράτους Νικόλαο 
Δασκάλαντωνάκη και Χρήστο Μητκίδη και τους Παρέ¬ 
δρους ΝΣΚ Ζαφείριο Γεωργιάδη, Ουρανία Πατσοπού- 
λου, Βασιλεία Πελέκου, Μαρία Γεωργιάδη και Μαρίκα 
Γερασίμου: 

α) Τις εντολές για την άσκηση αγωγής, εγκλήσεως και 
κάθε άλλης επιθετικής δικαστικής πράξεως ή ενεργείας, 


καθώς και τις σχετικές με αυτές πληρεξουσιότητες, ενώ¬ 
πιον οποιοσδήποτε Δικαστηρίου ή συλλογικού οργάνου 
ή Αρχής της ημεδαπής, 

β) τις εντολές χειρισμού προδικαστικών ερωτημάτων 
ενώπιον του Δικαστηρίου της Ευρωπαϊκής Ένωσης (ΔΕΕ), 
καθώς και τις εντολές χειρισμού υποθέσεων της καθ’ 
ύλην αρμοδιότητος του Υπουργείου Αγροτικής Ανά¬ 
πτυξης ενώπιον των Οργάνων και των Επιτροπών της 
Ευρωπαϊκής Ένωσης, 

γ) τις πράξεις ανάθεσης πληρεξουσιότητας για τον 
χειρισμό των υποθέσεων προς τα Γραφεία Νομικού 
Συμβούλου, Δικαστικά Γραφεία, καθώς και προς τους 
Δικηγόρους του Δη μοσίου, μέσω των αρμοδίων διοικη¬ 
τικών υπηρεσιών σε νομαρχιακό επίπεδο, 

δ) τα έγγραφα με τα οποία διαβιβάζονται προς τις ελ¬ 
ληνικές Διπλωματικές Αρχές αποφάσεις του Προέδρου 
του Ν.Σ.Κ., περί αναθέσεως σε δικηγόρους της αλλο¬ 
δαπής του χειρισμού υποθέσεων για λογαριασμό του 
Ελληνικού Δημοσίου ενώπιον δικαιοδοτικών αρχών της 
αλλοδαπής, καθώς και τη συναφή με τις υποθέσεις αυτές 
περαιτέρω αλληλογραφία. 

Κατ' εξαίρεση, σε σοβαρές υποθέσεις, ως εκ της φύσης 
τους ή του εξαιρετικά μεγάλου αντικειμένου τους, οι ως 
άνω εντολές και πράξεις υπογράφονται από τον Πρόε¬ 
δρο του Νομικού Συμβουλίου του Κράτους. 

2. Τους Νομικούς Συμβούλους του Κράτους Νικόλαο 
Δασκάλαντωνάκη και Χρήστο Μητκίδη, τους Παρέδρους 
ΝΣΚ Ζαφείριο Γεωργιάδη, Ουρανία Πατσοπούλου, Βασι¬ 
λεία Πελέκου, Μαρία Γεωργιάδη και Μαρίκα Γερασίμου 
και τους Δικαστικούς Πληρεξουσίους Α' του ΝΣΚ Λαυ¬ 
ρέντιο Παππά και Νικόλαο-Δημήτριο Πουλάκο: 

α) Τις εντολές για εκτός έδρας μετακίνηση του κυρίου 
και διοικητικού προσωπικού. 

β)Τα έγγραφα μετά οποία αποστέλλονται για εκτέλε¬ 
ση αποφάσεις σε βάρος του Δημοσίου μαζί με εκκαθά¬ 
ριση του πληρωτέου ποσού, με εξαίρεση την εκτέλεση 
αποφάσεων μόνο ως προς τη δικαστική δαπάνη. 

γ) Τα έγγραφα με τα οποία αποστέλλονται για εκτέ¬ 
λεση, ως προς τα επιδικαζόμενα χρηματικά ποσά, οι 
αποφάσεις του Ευρωπαϊκού Δικαστηρίου των Δικαιω¬ 
μάτων του Ανθρώπου, οι οποίες εκδίδονται σε βάρος 
της Ελληνικής Δημοκρατίας ή αποδέχονται φιλικούς 
διακανονισμούς μεταξύ των διαδίκων μερών. 

δ) Τα έγγραφα με τα οποία διαβιβάζονται προς τους 
αρμόδιους φορείς τα παραστατικά πληρωμής δικηγό¬ 
ρων αλλοδαπής για τον χειρισμό υποθέσεων του Ελλη¬ 
νικού Δημοσίου. 

ε) Τις εκθέσεις επίδοσης εγγράφων και δικογράφων 
προς το Δημόσιο. 

3. Τους Νομικούς Συμβούλους του Κράτους Νικόλαο 
Δασκάλαντωνάκη και Χρήστο Μητκίδη, τα πιστοποιη¬ 
τικά που αφορούν την άσκηση δικηγόρων στο Νομικό 
Συμβούλιο του Κράτους. 

4. Τους Δικαστικούς Πληρεξουσίους που υπηρετούν 
στην Κεντρική Υπηρεσία του Νομικού Συμβουλίου του 
Κράτους να υπογράφουν και αποστέλλουν τα απλά δια¬ 
βιβαστικά έγγραφα των Σχηματισμών τους, τα ακολου¬ 
θούντο την αρχική εντολή. 

Β. Μεταβιβάζουμε την αρμοδιότητα έγκρισης χορή¬ 
γησης αντιγράφων από τα έγγραφα που φυλάσσονται 

στην Κεντρική Υπηρεσία του Νομικού Συμβουλίου του 
Κράτους ή προέρχονται από αυτό, στους Νομικούς Συμ¬ 
βούλους του Κράτους Νικόλαο Δασκαλαντωνάκη και 
Χρηστό Μητκίδη και τους Παρέδρους ΝΣΚ Ζαφείριο 
Γεωργιάδη, Ουρανία Πατσοπούλου, Βασιλεία Πελέκου, 
Μαρία Γεωργιάδη και Μαρίκα Γερασίμου. 

Γ. Η προηγούμενη, σχετική με το θέμα, υπ' αριθμ. 364/ 
10-10-2017 απόφαση του Προέδρου του ΝΣΚ καταργείται. 

Δ. Από την έκδοση της παρούσας δεν προκαλείται δα¬ 
πάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2017 
Ο Πρόεδρος 
ΜΙΧΑΗΛ ΑΠΕΣΣΟΣ 


Αριθμ. 2285 _ (3) 

Εκχώρηση του δικαιώματος της υπογραφής στον 
Αντιπρόεδρο της Επιτροπής Ερευνών του Πανε¬ 
πιστημίου Θεσσαλίας. 

Ο ΠΡΟΕΔΡΟΣ ΤΗΣ ΕΠΙΤΡΟΠΗΣ ΕΡΕΥΝΩΝ 
ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

Ι.Του π.δ. 83/1984 «Περί ιδρύσεως Πανεπιστημίου 
Αιγαίου, Ιονίου Πανεπιστημίου και Πανεπιστημίου Θεσ¬ 
σαλίας». 

2. Τις διατάξεις του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανωτάτων εκπαιδευτικών ιδρυμάτων» όπως 
τροποποιήθηκε και ισχύει σήμερα. 

3. Τις διατάξεις του άρθρου 55 του ν. 4485/2017 «Ορ¬ 
γάνωση και λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις». 

4. Το ΦΕΚ 435/21-07-2014 «Διορισμός Πρύτανη του 
Πανεπιστημίου Θεσσαλίας» τ.ΥΟΔΔ. 


5. Τη διαπιστωτική πράξη διορισμού του Πρύτανη 
του Πανεπιστημίου Θεσσαλίας με αριθμ. Φ.120.61/24/ 
119521/Β2/29-7-2014 (ΑΔΑ: ΩΡ419-ΦΒΨ). 

6. Το ΦΕΚ 2653/8-10-2014 «Έγκριση απόφασης Πρύ¬ 
τανη περί ορισμού Αναπληρωτών Πρύτανη του Π.Θ. και 
ανάθεσης αρμοδιοτήτων». 

7. Τη διαπιστωτική πράξη συγκρότησης σε σώμα της 
Ολομέλειας της Επιτροπής Ερευνών και Διαχείρισης 
του ΕΛΚΕ με αριθμ. 16044/17/ΓΠ - 31.10.2017 (ΑΔΑ: 
69ΝΧ469Β7Ξ-3Γ2). 

8. Τη διαπιστωτική πράξη εκλογής της Αντιπροέδρου 
και συγκρότησηςτου Ειδικού Επταμελούς Οργάνου της 
Επιτροπής Ερευνών και Διαχείρισης του ΕΛΚΕ με αριθμ. 
16866/17/ΓΠ - 10.11.2017 (ΑΔΑ: 695Ε469Β7Ξ-Β1Τ). 

9. Την ανάγκη επίτευξης συντονισμού κατά την άσκη¬ 
ση της διοίκησης και των ερευνητικών δραστηριοτήτων 
του Π.Θ. γενικότερα 

10. Τις υφιστάμενες υπηρεσιακές συνθήκες και την 
ανάγκη απλούστευσης των διαδικασιών με σκοπό την 
καλύτερη και αποτελεσματικότερη άσκηση των αρμο¬ 
διοτήτων του Ειδικού Λογαριασμού και την ταχύτερη 
εξυπηρέτηση των συναλλασσόμενων. 

11. Την εύρυθμη λειτουργία των υπηρεσιών του Ειδι¬ 
κού Λογαριασμού. 

12. Το γεγονός ότι από το διατακτικό της παρούσης 
δεν προκαλείται καμία δαπάνη, αποφασίζουμε: 

1. Εκχωρούμε το δικαίωμα της υπογραφής αποφάσε¬ 
ων, εγγράφων, εντολών, συμβάσεων, αιτημάτων ή άλλων 
διοικητικών πράξεων, (άρθρο 55 του ν. 4485/2017) στην 
Αντιπρόεδρο της Επιτροπής Ερευνών του Πανεπιστη¬ 
μίου Θεσσαλίας σε περίπτωση απουσίας ή κωλύματος 
του Προέδρου. 

2. Η απόφαση ισχύει από την 10.11.2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 31 Ιανουάριου 2018 
Ο Πρόεδρος 
ΖΗΣΗΣ ΜΑΜΟΥΡΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 569/21.02.2018 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























